Maristo

eta|Maristoj manovrantaj la velojn de velŝipo
eta|Maristo sur ferdeka deĵoro
Maristo estas homo, kiu havas sian laborlokon sur ŝipo, kiu transportas pasaĝerojn kaj / aŭ varojn trans akvaj surfacoj de unu loko al alia. 

 Profesiaj rangoj 
La plej altranga maristo sur ŝipo estas la kapitano, navigisto, kiu havas la rajton ordoni laborojn al la aliaj ŝipaj maristoj. La dua plej altranga maristo estas la gvida ŝipa inĝeniero (angle Chief Engineer, germane 
Maschineningenieur aŭ Leitender Ingenieur): Li aŭ ŝi respondecas por la motoroj kaj ĉiuj teknikaĵoj de la ŝipo. Maato estas ŝipano de rango varianta laŭ la epokoj kaj ŝtatoj, de ŝipsubestro ĝis ĉefmaristo.

La navigista oficiro (germane Nautischer Offizier) per ŝtata ekzameno atikis patenton pri la navigado de mara ŝipo. Dum la tempo, kiam li/ŝi stiras la ŝipon, li/ŝi respondecas pri la sekureco de la ŝipo kaj de la ĉirkaŭa mara trafiko. 

La maŝinistoj de la ŝipo estas

 inĝenieroj, kiuj rekte respondecas al la gvida inĝeniero
 elektrikistoj, kiuj zorgas pri la ŝipaj elektraĵoj
 ŝipaj mekanikistoj, kiuj zorgas pri la mekanikaj partoj de la ŝipaj maŝinoj, kaj 
 oleistoj, kiuj respondecas pri la oleumado kaj purigado de la ŝipaj maŝinoj, helpas inspekti kaj ripari ilin. 

Krome ekzistas simplaj maristoj, kiuj ne (jam) atingis pli altan rangon, faras la bazajn laborojn surŝipe kaj parte ankoraŭ estas metilernantoj.

Kromaj maristoj kun specifaj taskoj estas ekzemple

 matrosoj (laboras ĉefe sur la ferdeko, germane Matrose, nederlande matroos, france matelot)
 radikomunikistoj
 ŝipaj kuiristoj (germane Smutje)
 ŝipaj servistoj (angle kaj germane Steward) 
 ŝipaj lavistoj kaj
 maristlernantoj, knabaj metilernantoj de 12 ĝis 17 jaroj, kiuj faras ĉiujn kromajn simplajn laborojn.

Vidu ankaŭ
 Seafarers International Union
 The Seafarers

Eksteraj ligiloj
Marista terminaro


Kategorio:Profesioj